
Република Србија
МИНИСТАРСТВО ФИНАНСИЈА 

	           Број: 002612001 2026 10520  

                        004 011 012 001

	22. јун 2026. године

	Кнеза Милоша 20

Б е о г р а д



	
	

	


На основу члана 41в Пословника Владе („Службени гласник РС”, бр. , 69/08, 88/09, 33/10, 69/10, 20/11, 37/11, 30/13, 76/14, 8/19 – др. уредба и 106/25), Министарство финансија објављује 
ИЗВЕШТАЈ

О СПРОВЕДЕНОЈ ЈАВНОЈ РАСПРАВИ О НАЦРТУ ЗАКОНА О  АДМИНИСТРАТИВНОЈ САРАДЊИ У ОБЛАСТИ ОПОРЕЗИВАЊА
	Назив нацрта/предлога акта:
	НАЦРТ ЗАКОНА О АДМИНИСТРАТИВНОЈ САРАДЊИ У ОБЛАСТИ ОПОРЕЗИВАЊА

	Надлежни предлагач:
	МИНИСТАРСТВО ФИНАНСИЈА

	Период спровођења јавне расправе:
	Од 1. јуна 2026. године до 21. јуна 2026. године.

	Методи спровођења: Достављање писаних коментара (навести рок):
	Објава јавног позива за учешће  у јавној расправи са Програмом јавне расправе, Нацртом текста закона, на сајту Министарства финансија: 

https://mfin.gov.rs/propisi/javne-rasprave, као и на Порталу „еКонсултације”, на адреси: https://ekonsultacije.gov.rs/.

Достављање писаних коментара омогућено је електронским путем преко Портала „е-Консултације”, путем електронске поште на е-мејл адресу fiskalni.sektor@mfin.gov.rs  или писаним путем на адресу: Министарство финансија – Сектор за фискални систем, ул. Кнеза Милоша бр. 20, 11000 Београд, у периоду од 1. јуна 2026. године до 21. јуна 2026. године.

	Други методи спровођења јавне расправе (навести методе, време и место одржавања):
	Представљање презентације и текста Нацрта закона заинтересованој јавности одржанa je дана  15. јуна 2026. године, са почетком у 14 часова, у просторијама Привредне коморе Србије.


	Да ли је у потпуности спроведен програм јавне расправе (ако није, навести разлоге): 
	Програм је спроведен у потпуности у складу са Закључком Владе 05 Број: 011-5201/2026 од 28. маја 2026. године и Програмом јавне расправе.  

	Да ли је осигурано учешће свих идентификованих циљних група у јавној расправи (навести које су циљне групе учествовале у јавној расправи, а које нису):
	Учесници у јавној расправи су релевантни државни органи, представници привредних субјеката, стручна јавност, као и друге заинтересоване стране. 

	Које су друге заинтересоване стране учествовале у јавној расправи (уколико је могуће идентификовати их):
	Није било других заинтересованих страна које су учествовале у јавној расправи.

	Да ли је спровођење јавне расправе изазвало додатне буџетске трошкове (ако јесте, навести разлоге):
	Спровођење јавне расправе није изазвало додатне буџетске трошкове.

	Информације о достављеним коментарима, предлозима и сугестијама 
	На Порталу „еКонсултације”, путем електронске поште, као и писаним путем, током одржавања јавне расправе, примедбе, предлоге и сугестије доставио је један учесник, и то:

1. Привредна комора Србије  

Укупно je достављен двадесет један коментар, који су размотрени у оквиру јавне расправе, поводом којих су дата одговарајућа појашњења и образложења.

	Aнализа примљених коментара  
	У Табели 1. приказани су достављени коментари, као и анализа примљених коментара са одговорима.


На предлог Министарства финансија, Закључком Владе 05 Број: 011-5201/2026 од 28. маја 2026. године, одређено је спровођење јавне расправе о Нацрту закона о административној сарадњи у области опорезивања (у даљем тексту: Нацрт закона) и Програм јавне расправе, која је спроведена у периоду од 1. јуна до 21. јуна 2026. године.

Програм јавне расправе о Нацрту закона, са прилозима утврђеним Пословником Владе, објављен је на интернет страници Министарства финансија https://mfin.gov.rs/propisi/javne-rasprave и на Порталу „еКонсултације”, са позивом свим заинтересованим странама да у току трајања јавне расправе доставе своје коментаре, предлоге и сугестије за унапређење текста Нацрта закона, преко Портала еКонсултације https://ekonsultacije.gov.rs/, путем електронске поште на е-мејл адресу fiskalni.sektor@mfin.gov.rs  или писаним путем на адресу: Министарство финансија – Сектор за фискални систем, ул. Кнеза Милоша бр. 20, 11000 Београд, са назнаком „Јавна расправа – Нацрт закона о административној сарадњи у области опорезивања“. Јавна расправа реализована је у потпуности у складу са усвојеним Програмом јавне расправе. 

Текст Нацрта закона представљен је и на јавној расправи коју је Министарство финансија одржало 15. јуна 2026. године. Учесници на јавној расправи били су: привредни субјекти  и друга заинтересована лица. 
Табела 1. Анализа примљених коментара на Нацрт закона пристиглих током спровођења јавне расправе
	Р.бр.
	Подносилац примедбе/ сугестије/ коментара
	Члан на који се примедба/ сугестија/коментар односи
	Примедба/сугестија/коментар
	Одговор на примедбу/сугестију/

коментар

	1.
	Привредна комора Србије
	Члан 1. Нацрта закона
	Подносилац предлаже да се већ у члану 1. или у посебној уводној одредби јасно наведе начело пропорционалности, правне сигурности и заштите права пореских обвезника. Предложена допуна могла би да гласи: ,,Административна сарадња у области опорезивања спроводи се уз поштовање начела законитости, пропорционалности, предвидивости, заштите података о личности, заштите пословне и професионалне тајне и права пореског обвезника на обавештеност и делотворну правну заштиту”
	У складу са Јединственим методолошким правилима за израду прописа у члану 1. Нацрта закона уређује се садржина, односно предмет уређивања конкретног закона. С тим у вези, мишљења смо да се административна сарадња у области опорезивања спроводи уз поштовање наведених принципа у мери у којој је то примерено умајући у виду материју коју уређује Нацрт закона, а водећи рачуна да се овим законом  у српски правни систем транспонују бројне  Директиве  и Уредбе Европске Уније о административној сарадњи у области опорезивања.


	2.
	Привредна комора Србије
	Члан 2. Нацрта закона
	Подносилац предлаже да се уз закон објави упоредна табела усклађености која би привреди и стручној јавности омогућила да разуме који део закона одговара којој директиви или уредби Европске уније.
Упоредна табела треба да садржи: назив акта Европске уније; област коју акт уређује; чланове Нацрта закона којим се акт имплементира; субјекте на које се односи; врсту обавезе која се уводи; рокове за примену; да ли обавеза погађа све пореске обвезнике или само посебне категорије субјеката.

	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.
Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.

	3.
	Привредна комора Србије
	Чл. 3. и 4. Нацрта закона
	Подносилац предлаже да се јавно објави организациона шема надлежности за административну сарадњу у области опорезивања, тако да порески обвезници знају ком органу и ком организационом делу могу да се обрате у случају питања, исправке података, захтева за објашњење или заштите права.
Подносилац предлаже да се објаве: назив и контакт централног бироа за везу; надлежност Пореске управе и Управе царина по врстама оступка; контакт за заштиту података о личности; контакт за техничку подршку; контакт за оператере платформи; контакт за финансијске институције; контакт за пружаоце услуга повезаних са дигиталном имовином; контакт за питања узајамне помоћи у наплати потраживања.


	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.

	4.
	Привредна комора Србије
	Члан 5. Нацрта закона  
	Подносилац предлаже да се уз закон објави практична листа пореза и јавних прихода на који се закон примењује, као и листа оних на које се не примењује.

Посебно је важно објаснити: да ли се закон примењује на порез на доходак грађана; да ли се примењује на порез на добит правних лица; да ли се примењује на порез на имовину; да ли се примењује на локалне јавне приходе; када се примењују посебна правила ПДВ; када се примењују посебна правила за царине; када се примењују посебна правила за акцизе; како се поступа ако исти случај обухвата више врста јавних прихода.

	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	5.
	Привредна комора Србије
	Члан 7. Нацрта закона
	Подносилац предлаже да се додатно разради примена ограничења у достављању информација.

Предлаже да се пропише: да захтев друге државе чланице мора бити конкретан и образложен; да се не смеју прихватити неосновани, масовни или претерано широки захтеви без предвидивог значаја; да се пре достављања података који могу представљати пословну или професионалну тајну изврши процена неопходности и сразмерности; да се, кад је то могуће без угрожавања поступка, порески обвезник обавести да су његови подаци предмет захтева; да се обвезнику омогући да укаже да одређени подаци представљају пословну тајну, професионалну тајну или да су нетачни; да се води евиденција о свим достављеним информацијама и правном основу достављања; да се одбијање достављања информација увек образложи и евидентира.

	Водећи рачуна да се овим законом  у српски правни систем транспонују бројне  Директиве  и Уредбе Европске Уније о административној сарадњи у области опорезивања није целисходно мењати члан 7. овог закона. 
С тим у вези, мишљења смо да се административна сарадња у области опорезивања спроводи уз поштовање наведених принципа у мери у којој је то примерено умајући у виду материју коју уређује Нацрт закона. Министарство финансија ће наведену сугестију имати у виду приликом даљег усаглашавања прописа Републике Србије са прописима Европске уније.

	6.
	Привредна комора Србије
	Члан 8. Нацрта закона
	Подносилац предлаже да се уз ову одредбу јасно пропишу заштитне гаранције за лица од којих се подаци прибављају. Потребно је уредити: да захтев мора бити у складу са условом предвидивог значаја; да се не смеју тражити подаци који нису релевантни за пореску сврху; да се банкарски, финансијски и власнички подаци прибављају само у обиму неопхоном за конкретан предмет; да се подаци користе само у сврху за коју су прибављени, осим ако постоји јасан законски основ за другу употреб; да се обезбеди траг о приступу подацима и лицима која су их обрађивала; да се у случају нетачних података омогући исправка.


	Водећи рачуна да се овим законом  у српски правни систем транспонују бројне  Директиве  и Уредбе Европске Уније о административној сарадњи у области опорезивања није целисходно мењати члан 8. овог закона. 
С тим у вези, мишљења смо да се административна сарадња у области опорезивања спроводи уз поштовање наведених принципа у мери у којој је то примерено умајући у виду материју коју уређује Нацрт закона. Министарство финансија ће наведену сугестију имати у виду приликом даљег усаглашавања прописа Републике Србије са прописима Европске уније.


	7.
	Привредна комора Србије
	Члан 9. Нацрта закона
	Подносилац сматра да је ова одредба веома широка и захтева додатне гаранције.

Предлаже: да се јасно наведе да се информације користе само у мери у којој је то неопходно и сразмерно; да се за сваку употребу ван првобитне сврхе води евиденција; да се порески обвезник, када је то дозвољено и не угрожава поступак, обавести о употреби информација у другој сврси; да се информације добијене за процену ризика не могу саме по себи користити као једини доказ за утврђивање пореске обавезе; да се јасно пропише право обвезника да оспори тачност, потпуност и релевантност података који се користе против њега; да се забрани аутоматско доношење штетних одлука искључиво на основу података примљених из друге државе, без провере и права обвезника на изјашњење.

	Водећи рачуна да се овим законом  у српски правни систем транспонују бројне  Директиве  и Уредбе Европске Уније о административној сарадњи у области опорезивања није целисходно мењати члан 9. овог закона. С тим у вези, мишљења смо да се административна сарадња у области опорезивања спроводи уз поштовање наведених принципа у мери у којој је то примерено умајући у виду материју коју уређује Нацрт закона. Министарство финансија ће наведену сугестију имати у виду приликом даљег усаглашавања прописа Републике Србије са прописима Европске уније.

	8.
	Привредна комора Србије
	Члан 10. Нацрта закона
	Подносилац предлаже да сви обрасци, формати, техничке спецификације и корисничка упутства буду благовремено објављени и доступни субјектима који имају обавезу извештавања. Предлаже: да се обрасци објаве на српском језику; да се објаве техничке шеме у машински читљивом формату; да се омогући тестно окружеље; да се објаве примери исправно попуњених образаца; да се омогући аутоматска провера формалне исправности података пре слаља; да се обезбеди техничка подршка; да се у првој години примене омогући исправка техничких грешака без казне.


	Водећи рачуна да се овим законом  у српски правни систем транспонују бројне  Директиве  и Уредбе Европске Уније о административној сарадњи у области опорезивања није целисходно мењати члан 10. овог закона. Министарство финансија ће наведену сугестију имати у виду приликом даљег усаглашавања прописа Републике Србије са прописима Европске уније.

	9.
	Привредна комора Србије
	Члан 11. Нацрта закона
	Подносилац предлаже да се јасно пропише када трошкове превода сноси порески орган, а када порески обвезник, нарочито ако се подаци прибављају од домаћег малог правног лица или предузетника за потребе друге државе чланице.
Подносилац предлаже да се за мала правна лица и предузетнике не намеће обавеза превођења обимне документације на стране језике, осим ако је то изричито неопходно и сразмерно.
Подносилац предлаже да се обави списак језика и ситуација у којима се документ могу достављати без превода или са скраћним преводом.


	Водећи рачуна да се овим законом  у српски правни систем транспонују бројне  Директиве  и Уредбе Европске Уније о административној сарадњи у области опорезивања није целисходно мењати члан 11. овог закона. С тим у вези, питање трошкова уређено је кроз појединачне чланове Нацрта закона (примера ради, члан 85. Нацрта закона).
Министарство финансија ће наведену сугестију имати у виду приликом даљег усаглашавања прописа Републике Србије са прописима Европске уније.


	10.
	Привредна комора Србије
	Члан 12. Нацрта закона
	Подносилац предлаже изричито уређиваље заштите података, али сматра да је потребно додатно ојачати права лица чији се подаци прикупљају и достављају. Предлаже да се јасно пропише: које информације се достављају лицу пре извештавања; у ком року се лице обавештава; како лице може да провери тачност података; како лице може да захтева исправку нетачног податка; коме се подноси приговор у случају незаконите обраде; колико дуго се подаци чувају; ко има приступ подацима; како се поступа ако лице сматра да је погрешно идентификовано као лице о коме постоји обавеза извештавања.

	Водећи рачуна да се овим законом  у српски правни систем транспонују бројне  Директиве  и Уредбе Европске Уније о административној сарадњи у области опорезивања није целисходно мењати члан 12. овог закона. 
С тим у вези, мишљења смо да се административна сарадња у области опорезивања спроводи уз поштовање наведених принципа у мери у којој је то примерено умајући у виду материју коју уређује Нацрт закона. Министарство финансија ће наведену сугестију имати у виду приликом даљег усаглашавања прописа Републике Србије са прописима Европске уније.


	.11.
	Привредна комора Србије
	Члан 13. Нацрта закона
	Поднослиац предлаже да се додатно пропише обавеза обавештаваља лица на која се подаци односе када повреда података може довести до ризика по љихова права и интересе. Предлаже да се уреди: рок за обавештавање лица чији су подаци повређени; садржина обавештења; мере које лице може предузети ради заштите; контакт за пријаву штете или неправилности; обавеза јавног извештаја о повреди података, без откривања додатних поверљивих информација; одговорност органа или субјекта код кога је повреда настала.


	Водећи рачуна да се овим законом  у српски правни систем транспонују бројне  Директиве  и Уредбе Европске Уније о административној сарадњи у области опорезивања није целисходно мењати члан 13. овог закона. С тим у вези, мишљења смо да се административна сарадња у области опорезивања спроводи уз поштовање наведених принципа у мери у којој је то примерено умајући у виду материју коју уређује Нацрт закона. Министарство финансија ће наведену сугестију имати у виду приликом даљег усаглашавања прописа Републике Србије са прописима Европске уније.


	12.
	Привредна комора Србије
	Чл. 19-21. Нацрта закона
	Подносилац предлаже да се додатно ојача заштита од превише широких или неоснованих захтева. Посебно предлаже: да се групни захтеви прихватају само ако је група довољно јасно дефинисана; да се забрани такозвани ,,fishing expedition” приступ, односно тражење података без довољно конкретне пореске сврхе; да се захтеви који се односе на велики број лица додатно контролишу у погледу сразмерности; да се домаћим лицима од којих се подаци прибављају омогући разумни рок за достављање података; да се омогући продужење рока ако су подаци обимни или архивирани; да се не кажњава лице које није могло да достави податак који објективно не поседује; да се у случају достављања оригиналних докумената обезбеди потврда и враћање докумената.


	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

С тим у вези, мишљења смо да се административна сарадња у области опорезивања спроводи уз поштовање наведених принципа у мери у којој је то примерено умајући у виду материју коју уређује Нацрт закона. Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	13.
	Привредна комора Србије
	Чл. 22-23. Нацрта закона
	Подносилац сматра да је потребно додатно уредити унутрашњу контролу одлуке о спонтаној размени, јер ова размена може имати значајне последице по пореског обвезника.

Предлаже: да се пре спонтаног достављања информација изврши писана процена релевантности и сразмерности; да се евидентира правни основ и разлог достављања; да се достављају само подаци који су неопходни за сврху размене; да се, када то не угрожава поступак, порески обвезник накнадно обавести да су његови подаци достављени; да се омогући исправка ако се накнадно утврди да су достављени подаци били нетачни или непотпуни.
	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.

	14.
	Привредна комора Србије
	Чл. 24-29. Нацрта закона
	Подносилац указује да аутоматска размена информација носи повећан ризик од масовних грешака, погрешне идентификације лица, застарелих података, дуплог извештавања и неразумевања пореских последица код обвезника.

Подносилац предлаже: да лица чији се подаци размењују имају право на увид у податке пре или након размене, у складу са ограничењима која су неопходна; да се омогући исправка нетачних података; да се успостави јасан поступак за спорне случајеве погрешне резидентности; да се обвезницима омогући да добију потврду о достављеним подацима; да се спречи дупло извештавање истог прихода; да се аутоматски размењени подаци не користе као једини основ за доношење штетне одлуке без провере и изјашњења обвезника.


	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

С тим у вези, мишљења смо да се административна сарадња у области опорезивања спроводи уз поштовање наведених принципа у мери у којој је то примерено умајући у виду материју коју уређује Нацрт закона. Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.

	15.
	Привредна комора Србије
	Начелна примедба – на одредбе о аутоматској размени информација о извештајима по државама
	Подносилац предлаже да се додатно нагласи да ови подаци служе за процену ризика, а не као непосредан и самосталан доказ за корекцију пореске обавезе.

Подносилац предлаже да се пропише: да се извештај по државама користи као индикатор ризика; да Пореска управа пре било какве корекције мора спровести редован поступак контроле; да обвезник има право да се изјасни о подацима; да се узму у обзир специфичности делатности, структура групе и економска суштина трансакција; да се подаци из извештаја по државама не смеју тумачити механички.


	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.

	16.
	Привредна комора Србије
	Начелна примедба – на одредбе о прекограничним аранжманима и посредницима
	Подносилац предлаже да се ова правила детаљно објасне кроз практично упутство, јер постоји ризик да обвезници, рачуновође, адвокати, порески саветници и други посредници неће моћи поуздано да процене када постоји обавеза извештавања.
Подносилац предлаже: да се објави листа типичних аранжмана који се пријављују; да се објави листа ситуација које се не сматрају пријављивим аранжманом; да се јасно уреди однос са професионалном тајном адвоката и других професија; да се омогући претходно мишљење или упит Пореској управи; да се за мале посреднике предвиди поједностављен режим; да се не кажњава савесно непријављивање у ситуацијама где је правна квалификација била објективно нејасна.


	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.

	17.
	Привредна комора Србије
	Начелна примедба – на одредбе о оператерима платформи
	Подносилац предлаже да се посебно заштите мали продавци, физичка лица и повремени корисници платформи.

Подносилац предлаже: да се дефинише ко је оператер платформе који има обавезу извештавања; да се дефинише ко је продавац о коме се извештава; да се појасни третман физичких лица која продају повремено; да се појасни третман лица која изнајмљују имовину преко платформе; да се појасни третман малих домаћих платформи; да се објави праг или изузеци ако су предвиђени; да продавци добију обавештење о износу који је пријављен Пореској управи; да се омогући исправка нетачно пријављење накнаде.


	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

С тим у вези, мишљења смо да се административна сарадња у области опорезивања спроводи уз поштовање наведених принципа у мери у којој је то примерено умајући у виду материју коју уређује Нацрт закона. Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	18.
	Привредна комора Србије
	Начелна примедба – на одредбе о пружаоцима услуга повезаних са дигиталном имовином
	Подносилац предлаже: да се објави посебан водич за дигиталну имовину; да се јасно дефинишу трансакције о којима се извештава; да се објасни разлика између размене, преноса, чувања и плаћања дигиталом имовином; да се објасни третман малопродајних платних трансакција; да се уреди начин вредновања трансакција; да се омогући исправка нетачних података; да се избегне дуплирање извештавања када више пружилаца услуга има податке о истој трансакцији; да се за прву годину примене обезбеди период прилагођавања без кажњавања за техничке грешке.
Подносилац предлаже да се јасно уреди однос ових правила са домаћим прописима о дигиталној имовини, спречавању прања новца, порезу на доходак грађана и порезу на добит правних лица.


	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.

	19.
	Привредна комора Србије
	Начелна примедба – на одредбе о аутоматској размени информација о допунском порезу на добит
	Подносилац предлаже да се јасно разграничи које обавезе имају велике групе и саставни субјекти група, а које домаћа мала и средња предузећа која нису део таквих група.

Подносилац предлаже: да се објави објашњење да самостална мала и средња предузећа која нису део обухваћене групе немају обавезе извештавања по овом основу; да се објави једноставна изјава којом домаћи добављач може потврдити да није део групе на коју се правила односе; да се спречи пребацивање прекомерних административих захтева великих група на мале домаће добављаче; да се обезбеди да подаци о допунском порезу буду заштићени као поверљиви пословни подаци.


	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

С тим у вези, мишљења смо да се административна сарадња у области опорезивања спроводи уз поштовање наведених принципа у мери у којој је то примерено умајући у виду материју коју уређује Нацрт закона. Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	20.
	Привредна комора Србије
	Чл. 70-89. Нацрта закона
	Подносилац предлаже да се јасно пропише: право обвезника да буде обавештен о основу потраживања; право на достављање јединствене извршне исправе на разумљивом језику; право да оспори потраживање у надлежној држави; право да оспори мере наплате у држави која их спроводи; забрана наплате ако је очигледно да потраживање није коначно или је предмет спора, осим у случајевима прописаним законом; заштита минималних средстава неопходних за пословање и егзистенцију; пропорционалност мера наплате; накнада штете ако је наплата извршена на основу етачних или незаконитих података.

	Имајући у виду да није реч о конкретној примедби на текст Нацрта закона, са конкретним предлогом измене норме Нацрта закона, предложено није имплементирано у овом моменту.

С тим у вези, мишљења смо да се административна сарадња у области опорезивања спроводи уз поштовање наведених принципа у мери у којој је то примерено умајући у виду материју коју уређује Нацрт закона. Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.


	21.
	
	Начелна примедба – на прелазне и завршне одредбе и почетак примене
	Подносилац предлаже да се пропише да сви подзаконски акти, обрасци, техничка упутства, електронски формати, корисничка упутства у тестна окружења буду објављени најмање шест месеци пре почетка примене обавеза на које се односе.

Предложена одредба могла би да гласи: ,,Подзаконски акти, обрасци, електронски формати, техничка упутства, корисничка упутства и функционалности информационих система неопходни за примену овог закона објављују се и стављају на располагање обвезницима најкасније шест месеци пре почетка примене обавезе на коју се односе. Обавеза чија примена зависи од подзаконског акта, електронског система или техничког упутства не може се примењивати на штету обвезника пре њихове објаве и техничке доступности.”
Подносилац предлаже да се прва година примене закона третира као период прилагођавања, у коме се казне изричу само за намерно непоступање, злоупотребу, прикривање података или непоступање по налогу органа, а не за техничке, формалне и ненамерне грешке.
	Будући да ће подзаконски акти прописани Нацртом закона бити донети у року од годину дана од дана доношења овог закона, након тога може се приступити изради бројних образаца, упутстава и водича и примени тестног окружења, о чему ће порески обвезници бити благовремено обавештени.


Јавна расправа о Нацрту закона спроведена је транспарентно, уз учешће свих заинтересованих страна.

